

**ประกาศองค์การบริหารส่วนตำบลเกาะขันธ์**

**เรื่อง มาตรการการจัดการเรื่องร้องเรียนการทุจริตของเจ้าหน้าที่องค์การบริหารส่วนตำบลเกาะขันธ์**

 **....................................................**

 ด้วยรัฐบาลได้กำหนดให้การป้องกันปราบปรามการทุจริตและประพฤติมิชอบเป็นนโยบายสำคัญ และถือเป็นวาระแห่งชาติที่ทุกส่วนราชการจะต้องนำไปปฏิบัติให้เกิดผลที่เป็นรูปธรรม องค์การบริหารส่วนตำบลเกาะขันธ์ ในฐานะเป็นหน่วยงานของรัฐจึงต้องดำเนินการสนองนโยบายของรัฐบาลไปสู่การปฏิบัติที่เป็นรูปธรรม จึงได้กำหนดให้มีมาตรการการจัดการเรื่องร้องเรียนการทุจริตของเจ้าหน้าที่องค์การบริหารส่วนตำบลเกาะขันธ์ขึ้น เพื่อกำหนดแนวทางปฏิบัติในการดำเนินการกรณีได้รับการร้องเรียนเกี่ยวกับการทุจริตของเจ้าหน้าที่ขององค์การบริหารส่วนตำบลให้เป็นไปอย่างมีประสิทธิภาพ เป็นรูปธรรม โปร่งใส ตรวจสอบได้ ปลอดจากการทุจริต โดยมีแนวทางปฏิบัติ ดังนี้ **แนวทางปฏิบัติของหน่วยงาน** ๑. กำหนดให้หน่วยงานมีช่องทางการร้องเรียนการทุจริตในการปฏิบัติงานของเจ้าหน้าที่ผ่านช่องทางต่างๆที่เหมาะสม เข้าถึงง่าย เพื่ออำนวยความสะดวกแก่ประชาชนในการแจ้งเรื่องร้องเรียนการทุจริต ๒. กำหนดให้หน่วยงานมีคู่มือและแนวปฏิบัติเกี่ยวกับการจัดการเรื่องร้องเรียนการทุจริต ที่โปร่งใส เป็นธรรม และตรวจสอบได้ ๓. กำหนดให้หน่วยงานมีสรุปผล และข้อมูลเชิงสถิติเรื่องร้องเรียนการทุจริตประจำปีเสนอผู้บังคับบัญชา และเผยแพร่ในเว็บไซต์ของหน่วยงานภายในสิ้นปีงบประมาณนั้นๆ **ช่องทางการร้องเรียนการทุจริตในการปฏิบัติงานของเจ้าหน้าที่ตามช่องทาง ดังนี้**

1. กรณีส่งข้อร้องเรียนเป็นหนังสือ หรือร้องเรียนด้วยตนเองโดยตรง สามารถร้องเรียนได้ที่

องค์การบริหารส่วนตำบลเกาะขันธ์ เลขที่ ๑๒/๒ หมู่ที่ ๒ ตำบลเกาะขันธ์ อำเภอชะอวด จังหวัดนครศรีธรรมราช ๘๐๑๘๐ ๒. กรณีร้องเรียนผ่านเว็บไซต์หน่วยงาน สามารถร้องเรียนได้ที่ www.kohkhan.go.th ๓. กรณีร้องเรียนผ่านทางโทรศัพท์ สามารถร้องเรียนได้ที่หมายเลข ๐-๗๕๔๙-๓๑๑๑

 **ขั้นตอนและวิธีการดำเนินงาน**

เมื่อได้รับเรื่องร้องเรียนให้เจ้าหน้าที่ผู้รับผิดชอบดำเนินการรวบรวมและตรวจสอบข้อมูล

เบื้องต้น และเสนอความเห็นให้ผู้บังคับบัญชาทราบภายใน ๗ วันนับแต่วันได้รับเรื่องร้องเรียน เพื่อให้ผู้บังคับบัญชาพิจารณาสั่งการ อย่างใดอย่างหนึ่ง ดังนี้ ๑. กรณียังไม่มีมูลที่ควรกล่าวหาว่ากระทำความผิดจะสั่งยุติเรื่อง หรือสั่งการให้ดำเนินการ อย่างใดอย่างหนึ่งตามที่เห็นสมควร ๒. กรณีมีมูลที่ควรกล่าวหาว่ากระทำความผิด ให้แต่งตั้งคณะกรรมการสอบสวนข้อเท็จจริง และดำเนินการตามขั้นตอนการสอบสวนทางวินัย ตามกฎหมาย ระเบียบที่เกี่ยวข้องต่อไป

-๒-

 ๓. กรณีข้อร้องเรียนอยู่นอกเหนืออำนาจการพิจารณาของหน่วยงานให้ส่งเรื่อง ร้องเรียนไปยังหน่วยงานที่เกี่ยวข้องโดยตรง ๔. ให้แจ้งผลการดำเนินการ และผลการพิจารณาให้ผู้ร้องเรียนทราบภายใน ๑๕ วัน นับแต่การดำเนินการในขั้นตอนใดๆ หรือการดำเนินการแล้วเสร็จแล้วแต่กรณี

 จึงประกาศให้ทราบโดยทั่วกัน

 ประกาศ ณ วันที่ ๑๓ เดือน มิถุนายน พ.ศ. ๒๕๖๒



(นายอุดม ไชยภักดี)

 นายกองค์การบริหารส่วนตำบลเกาะขันธ์